# Maria Nicolau i Rocabayera

Maria Nicolau i Rocabayera (la Garriga, 26 de maig de 1982) és una cuinera catalana. Ha treballat a diversos restaurants del país i de l'estranger. Viu i treballa a Vilanova de Sau, on durant un temps fou cap de cuina del restaurant El Ferrer de Tall, un restaurant familiar amb més de 50 anys de trajectòria i actualment regentat per la neta dels fundadors. També col·labora amb El matí de Catalunya Ràdio. El 2022 va publicar el llibre Cuina! o barbàrie (Ara Llibres), on defensa que la cuina és un exercici de llibertat. El text és un assaig on s'explica l'origen dels aliments, com funciona el sistema de cocció i com prioritzar la cuina per sobre d'altres contingències en pro d'una major sobirania alimentària.

## Trajectòria

Educada en una família amb poca tradició culinària, va començar a estudiar Sociologia i Ciències Polítiques, però al cap de poc temps ho va deixar per a inscriure's a una escola d'hoteleria. Va agafar experiència treballant a cuines de renom com la Fonda Europa de Granollers o l'hotel W Barcelona, i en restaurants de París i a Haro (la Rioja), entre d'altres.
Arran d'una nova proposta per dirigir un complex turístic, es va instal·lar a Vilanova de Sau, a Osona. La proposta finalment no es va concretar i es va posar a treballar a un dels establiments del poble, El Ferrer de Tall. Des d'allà, i fent servir les xarxes socials, ha donat a conèixer la seva filosofia, defensant la sobirania alimentària, argumentant que «la cuina és l'arma més poderosa, útil i revolucionària que tenim tots i cadascun de nosaltres a l'abast per fer realitat ara i aquí el món que volem».
El 7 de març de 2023 anuncià que deixava El Ferrer de Tall per embarcar-se en nous projectes i dedicar més temps a la seva filla. El mateix any va publicar Visca la terra, juntament amb Anna Roca i Maria José Valiente, i va estrenar el programa Cuina salvatge a la plataforma 3Cat.

## Obra publicada

* Cuina! O barbàrie. Ara Llibres, 2022, p. 272. ISBN 9788418928291.
* Cremo!. Edicions 62, 2024, p. 272. ISBN 9788466431774.

## Referències

* ↑ «Al cotxe - Maria Nicolau: "La cuina no va de menjar sinó de fer el món com vols que sigui."». CCMA. [Consulta: 3 novembre 2023].
* 1 2 3 4 «Maria Nicolau: "És una vergonya que en aquest país per 25 euros no puguis menjar en condicions a cada cantonada"». [Consulta: 2 maig 2022].
* ↑ «Entrevista a Maria Nicolau | Centre Cívic El Sortidor | Ajuntament de Barcelona». [Consulta: 2 maig 2022].
* ↑ NacióDigital. «Maria Nicolau: «Si renunciem a l'autonomia de cuinar, serem menys lliures» | NacióDigital». [Consulta: 2 maig 2022].
* ↑ «"Estem a la intempèrie de les grans corporacions i l'únic que hem de fer per evitar-ho és cuinar a casa"». [Consulta: 2 maig 2022].
* ↑ «Maria Nicolau: "Canvio de camí. Tinc projectes molt grossos al davant"». Tot es mou, 07-03-2023 [Consulta: 7 març 2023].
* ↑ Vilageliu, Ramon «Maria Nicolau: "Poques decisions són tan poderoses com la de cuinar o no"». Vallesos, Estiu-tardor 2023, pàg. 16-23. ISSN: 2014-1882.
* ↑ «Cuina i gastronomia: vint llibres recomanats per al Sant Jordi 2023». VilaWeb. [Consulta: 3 novembre 2023].
* ↑ «Quan s’estrenen 'Borgen', el programa de Laura Escanes o el de Maria Nicolau al 3Cat?». VilaWeb. [Consulta: 3 novembre 2023].
* ↑ Martín, Ricard. «Els nostres impostos financen la mà d'obra gratuïta dels grans restaurants que donen de menjar als rics». Time Out, 18-05-2024. [Consulta: 28 maig 2024].

## Enllaços externs

* Antoni Bassas entrevista Maria Nicolau (Ara, 2022)